Bertha Valerius

Aurora Valeria Albertina (Bertha) Valerius (Stockholm, 1824ko urtarrilaren 21a  – ibidem, 1895eko martxoaren 24a) Suediako argazkilari eta pintorea izan zen, Johan David Valeriusen  eta Kristina Aurora Ingell-en alaba.

 Biografia 
Suediako Arte Ederren Errege Akademian ikasi zuen artea, eta geroago Düsseldorf, Dresde eta Parisen. Itzultzean, erretratuak margotzen hasi zen. 1860an bere ahizpa eta Kristina Nilsson kantariarekin egon zen, Parisen  ikasten ari zela. Parisen egindako bigarren egonaldian, argazkilaritza ikasi zuen, eta itzultzean, bere argazki-estudioa ireki zuen. 1863an, Stockholmeko argazkilari garrantzitsuenetakotzat hartu zuten.

1864an Errege Gorteko erretratugile ofizial izendatu zuten. 1866an Kungsträdgården erakusketarekin saritu zuten. 1870eko hamarkadaren erdialdean, bere estudio itxi eta pinturan soilik jardun zuen, eta arrakasta handia izan zuen.

Karitatezko kausa ugaritan parte hartu zuen eta, aberatsa ez zen arren, 150.000 koroa baino gehiago eman zizkien behartsuenei bere bizitzan zehar.

 Erreferentziak 

 Kanpo estekak 

Kategoria:Stockholmdarrak
Kategoria:Salonnière
Kategoria:Argazkilaritzaren aitzindariak
Kategoria:XIX. mendeko argazkilariak
Kategoria:Emakume argazkilariak
Kategoria:Stockholmen hildakoak